Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 358/09/1105	Bratislava V, 19.1.2012
EEČ : 2-12-23-2012

U Z N E S E N I E

Trestná vec:	obvinený XXXXX 
Trestný čin:	marenie konkurzného alebo vyrovnacieho konania podľa § 256c písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
- ako štatutárny zástupca úpadcu spoločnosti XXXXX - XXXXX XXXXX XXXXX XXXXX a. s. so sídlom XXXXX č. XXXXX XXXXX IČO: XXXXX po výzvach správkyne konkurznej podstaty XXXXX, ktorá bola ustanovená uznesením Krajského súdu v XXXXX XXXXX pod sp. zn. XXXXX XXXXX zo dňa XXXXX ktoré bolo vykonateľné toho istého dňa, si nesplnil povinnosť uloženú mu zákonom o konkurze a vyrovnaní, nakoľko jej neodovzdal požadovaný podkladový materiál na základe výzvy zo dňa XXXXX XXXXX a XXXXX a to veľký technický preukaz od nákladného motorového vozidla zn. XXXXX XXXXX modrej farby, evidenčného čísla: XXXXX XXXXX číslo karosérie: XXXXX XXXXX pričom v rozpore so svojimi oprávneniami vozidlo odpredal bez súhlasu správkyne konkurznej podstaty, čím maril konkurzné konanie, 

Právna veta:
nakoľko trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel. 

Odôvodnenie:
          Dňa XXXXX vydal vyšetrovateľ PZ uznesenie pod sp. zn.: XXXXX podľa § 160 ods. 1 Tr. por. účinného do 31.12.2005 o začatí trestného stíhania a súčasne podľa § 163 ods. 1 Tr. por. účinného do 31.12.2005 o stíhaní XXXXX pre trestný čin marenie konkurzného alebo vyrovnacieho konania podľa § 256c písm. a/ Trestného zákona účinného do 31.12.2005, na tom skutkovom základe, ako je uvedený vo výrokovej časti predmetného uznesenia. 
	 
	Skutočnosti, na základe ktorých sa vo veci začalo trestné stíhanie, a bolo vznesené obvinenie vyplývajú z trestného oznámenia XXXXX, jej výpovedi, ako aj zabezpečených listinných dôkazov, preukazujúcich spáchanie predmetného skutku obvineným a následne u výpovedi svedka XXXXX. 

	Dňa XXXXX predložil vyšetrovateľ PZ, XXXXX XXXXX XXXXX XXXXX XXXXX na tunajšiu okresnú prokuratúru vyšetrovací spis s návrhom na zastavenie trestného stíhania podľa § 215 ods. 1 písm. d) Trestného poriadku, s poukazom na ust. § 9 ods. 1 písm. d) Tr. por.
Preskúmaním na vec sa vzťahujúceho spisového materiálu som dospel k záveru, že v danej veci je opodstatnený postup v zmysle návrhu vyšetrovateľa PZ.
	Zo spisového materiálu vyplýva, že trestného činu marenie konkurzného alebo vyrovnacieho konania podľa § 256c písm. a/ Trestného zákona účinného do 31.12.2005 sa dopustil XXXXX, ktorému bolo zákonne vznesené obvinenia pre daný skutok. 

Zároveň je zrejmé, že obvinený XXXXX dňa XXXXX zomrel, čo je preukázané listinným dôkazom - úmrtným listom evidovaným v knihe úmrtí matričného úradu XXXXX - XXXXX XXXXX zväzok XXXXX ročník XXXXX strana XXXXX por. č. XXXXX vydaným dňa XXXXX

	Trestné stíhanie v danej veci je neprípustné, nakoľko nemožno pokračovať v trestnom stíhaní proti tomu, kto zomrel.
	
	Na základe takto zisteného skutkového a právneho stavu, bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok a  rozhodne o  nej  prokurátor krajskej prokuratúry Bratislava. (§ 185 a nasl. Tr. por.)

JUDr. Stanislav Cirman
prokurátor